
A Szolnoki úton lévő buszöböl felújítására
Martfű Város Önkormányzata Képviselő-testületének 

2014. szeptember 18-i ülésére

Előkészítette: Pápai János 

Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség 

Tárgyalás módja: nyilvános ülés

Tisztelt Képviselő-testület!

A Martfű Városi Piac kialakítási munkáihoz kapcsolódva, a Szolnoki úton lévő buszöböl felújítása is szükségessé vált. A buszöböl a Tiszaföldvár irányába utazó lakosokat, diákokat szolgálja ki. A felújításhoz a Magyar Közút Nonprofit Zrt. biztosítja a szükséges terveket. Az ingatlan rendezett környezetéhez szorosan kapcsolódó munka, nem utolsó sorban a gyakorlatilag használhatatlan csapadékvíz elvezetés problémáját is megoldja a buszváró területén. A reendelkezésünkre álló tervek előterjesztésem mellékléetét képezik.
A beruházás tervezett költsége 5. 000. 000.- Ft + ÁFA.

Kérem a Tisztelt Képviselő-testületet, hogy a munkák elvégzéséhez szükséges forrás biztosításáról az alábbi határozati javaslat elfogadásával szíveskedjen dönteni.

Határozati javaslat:
…./2014.(IX.18.) ö. határozat

A Szolnoki úton lévő buszöböl felújításáról.

Martfű Város Önkormányzatának Képviselő-testülete megtárgyalta a Martfű Városi Piac területéhez kapcsolódó Szolnoki úton lévő buszöböl felújításai munkáiról és annak költségeiről szóló előterjesztést, melyet a határozat mellékletét képező tervek alapján elfogad.

A munkák költségei bruttó 5. 000. 000.- Ft +ÁFA.

A képviselő-testület a munkákhoz 5. 000. 000.- Ft +ÁFA összeget az általános tartalékkeret terhére biztosítja.

Felelős: Dr. Kiss Edit polgármester

Erről értesülnek:

1./ JNSZ Megyei Kormányhivatal, Szolnok

2./ Valamennyi képviselő, Helyben 

Martfű, 2014. szeptember 08.




Dr. Kiss Edit

Látta: Szász Éva jegyző

